.td_uid_2_60a4e03933332_rand.td-a-rec-img{text-align:left}.td_uid_2_60a4e03933332_rand.td-a-rec-img img{margin:0 auto 0 0} Christie Zammit u Cristina Grixti, tnejn mill-fundaturi tal-grupp I See Life, ħeġġew liż-żgħażagħ biex ma jibżgħux jgħidu li huma favur il-ħajja u li ma jaqblux mal-abort. F'intervista ma' Newsbook.com.mt iż-żewġ żgħażagħ spjegaw kif iffurmaw dan il-grupp flimkien ma' żgħażagħ oħra għax jemmnu li hawn bżonn pjattaforma għal dawk iż-żgħażagħ li huma favur il-ħajja, fejn jistgħu jedukaw ruħhom fuq is-suġġett u anke jiltaqgħu ma' nies li jaħsbuha bħalhom. Il-grupp twieled spontanjament, meta l-ħames żgħażagħ – Christie, Cristina, Maria Formosa, Michaela Agius u Christian Briffa – kienu qegħdin jipparteċipaw f'webinar u bdew jaqblu mal-kummenti ta' xulxin fuq dan is-suġġett. Huma spiċċaw jibagħtu l-messaġġi privati lil xulxin waqt il-webinar u minn hemm nibtet l-idea għal din il-pjattaforma. Cristina spjegat li "I See" tirrappreżenta l-kliem "Inspire Support Educate Empower" peress li l-għan ewlieni tal-grupp huwa li jipproteġi l-ħajja: Inspire : iridu jkunu pjattaforma biex iż-żgħażagħ ikunu l-vuċi tat-trabi mhux imwielda li ma jistgħux jiddefendu lilhom infushom; Support : iridu jkunu ta' sapport għan-nisa li jkunu f'sitwazzjonijiet diffiċli, anke permezz ta' attivitajiet ta' ġbir ta' fondi; Educate : jemmnu li hemm bżonn ikun hemm aktar għarfien fuq is-suġġett; Empower : Cristina stqarret li trid tinkoraġġixxi lil oħrajn biex jipproteġu l-ħajja, u biex ma jibżgħux jgħidu dak li jemmnu fih. Huma qalu li l-grupp intlaqa' tajjeb ħafna, f'jumejn kienu diġà ġabru fuq 1,000 like fuq il-paġna tagħhom fuq Facebook. Kienu sorpriżi b'dan ir-rispons għax ma rrealizzawx li hawn daqshekk żgħażagħ li għandhom għal qalbhom il-ħajja tat-tarbija qabel titwieled. Cristina semmiet kif bħalma nitkellmu fuq id-drittijiet tal-annimali, l-istess għandna nitkellmu fuq id-drittijiet tat-tarbija qabel titwieled. Christie stqarret li bħala żagħżugħa, hija dejjem kienet tintefa' fuq wara u ma ssemmax leħinha daqshekk. Din hi raġuni importanti għaliex bdew il-grupp I See Life: biex żgħażagħ bħal Christie, li jiddejqu jsemmgħu leħinhom, isibu vuċi fi grupp ta' persuni tal-istess twemmin u fehma. Editorjal ta' Fr Joe Borg fuq l-abort Tarmi pakkett tas-sigaretti barra aktar serja minn abort? Il-ġimgħa li għaddiet, id-Deputat Parlamentari indipendenti Marlene Farrugia ressqet abbozz ta' liġi fil-Parlament sabiex ikun hemm tibdil fil-Kodiċi Kriminali bil-għan li l-abort ikun dekriminalizzat. Minn dakinhar 'l hawn, kien hemm bosta li leħħnu l-ħsibijiet tagħhom dwar l-abort, fosthom l-Arċisqof li qal li l-ġuf huwa post għażiż fejn m'għandux iseħħ qtil , u l-President li qal li lest jirriżenja jekk jiġi f'punt fejn jintalab jiffirma liġi biex jawtorizza li jidħol l-abort f'Malta. Il-ġimgħa li għaddiet fil-Parlament Marlene Farrugia b'abbozz ta' liġi fuq id-dekriminalizzazzjoni tal-abort "X'kont se nagħmel b'idejja" – l-esperjenza ta' mara li riedet tagħmel abort Xogħol Christie għenha biex issir iżjed konxja tal-importanza tal-ħajja, peress li taħdem ma' Dar Tgħanniqa t'Omm, immexxija mill-Fondazzjoni Life Network, li tgħin lil dawk it-tfajliet jew nisa li jkunu tqal u jesperjenzaw problemi fit-tqala tagħhom, dawk li jibdew jikkunsidraw l-abort u anke dawk li jagħmlu abort. Qalet li qabel bdiet taħdem hemm ma kinitx taf eżatt xi tfisser "pro-life." Hi tqis xogħolha bħala privileġġ kbir, għax permezz tiegħu, tiltaqa' ma' dawn in-nisa li jħallu lilha u lill-kollegi tagħha jsiru parti minn ħajjithom u jafdawhom għalkemm ma jkunux jafuhom. Saħansitra ġieli jidħlu mal-klijenti meta dawn iwelldu. Semmiet storja li baqgħet magħha li ġrat sena ilu, meta avviċinathom mara li l-għarus kien għadu kif keċċieha u riedet tagħmel abort, għax ma kellhiex fejn tgħix. Din marret toqgħod fix-xelter tagħhom u huma bdew jieħdu ħsiebha u jgħinuha fit-tqala. Wara li welldet it-tarbija, l-omm qaltlilha, "X'kont se nagħmel b'idejja," u kien hawn li Christie ntebħet bl-importanza ta' xogħolha. Illum, Christie tgħid li m'għandhiex kliem biex tiddeskrivi x'jagħtiha xogħolha. Esperjenza oħra Filmat: "F'qalbi kont naf li ma nistax nagħmel abort għax mhux faċli tneħħi parti minnek" L-intervista sħiħa .td_uid_3_60a4e039337dd_rand.td-a-rec-img{text-align:left}.td_uid_3_60a4e039337dd_rand.td-a-rec-img img{margin:0 auto 0 0}